Görényfesztivált tartottak Sopronban
Vadászgörények lepték el vasárnap a soproni Gyermek- és Ifjúsági Központ udvarát.
Csehországból, Szlovákiából, Lengyelországból és természetesen Magyarország számos településérõl érkeztek lelkes görénytartók Sopronba a hétvégén, hogy kicseréljék tapasztalataikat a fesztiválon. Az apró négylábúak már délelõtt elborították a GYIK udvarát, és izgatottan szaglásztak, ismerkedtek egymással.
– A vadászgörény kisebb és okosabb, mint egy macska, ráadásul jobban tûri a lakásban tartást – mondta el Háber Józsefné vadászgörény-tenyésztõ, öt állat szeretõ gazdija. – Ezek az állatok nagyon hízelgõek, sok szeretetre van szükségük, de sokkal kiegyensúlyozottabbak, mint a „hagyományos" háziállatok. Nem rángatja a pórázt eszeveszetten, mint a kutya – teszi hozzá, majd azt is elmondja, családjával, illetve Kleóval, a görénymamával, Pocakkal, a papával, Abuval, a kisfiúval és a görénylányokkal, Aranykával és Amandával Pécsrõl érkeztek.
– Mivel elég sokat alszanak, szívesen ajánlom õket az elfoglalt állatbarátoknak is. Férjemmel három mûszakban dolgozunk, de a napi egy-két óra szabadidõnket szívesen áldozzuk ezekre a kis állatokra. Azonban ha valaki úgy dönt, vásárol egy görényt, célszerû figyelnie arra, hogy oltásokkal rendelkezõ szülõk kicsinyét válassza. Fertõzõ májgyulladás, bélgyulladás és veszettség ellen minden vadászgörényt be kell oltani, ez a tartó érdeke, tanácsos elvégezni a féregtelenítést is.
Mint kiderült, Kleó nagy reményekkel vág neki a fesztivál szépségversenyének, õ májusban ugyanis elnyerte a „Közép-Európa legszebb kölyök nõsténye" címet, de az úgynevezett vadas kategória (azaz nem albínó) gyõztesévé is õt választották. – A görények általában hat-nyolc évig élnek, de elõfordul a tízéves matuzsálem is – tette hozzá a tenyésztõ. – Törzskönyveztetésükre kétféle lehetõség van, a két szervezet azonban nem ismeri el egymás okmányát. De igazából sem versenyeken, sem máshol nincs szükség törzskönyvre. A görények természettõl fogva alomtiszták, az egyik éppen vemhes nõstényünk például a séta során sosem piszkít, csak hazaérkezés után, a megszokott alomládába. A görények vemhessége negyven napig tart, ezután körülbelül hat-hét kicsit hoznak világra.
A fesztiválon rendeztek fotópályázatot is, ahová a tartók saját állatukról készített felvételekkel nevezhettek be. Volt továbbá göri-gazdi agilityverseny is, itt a háziállatok és a tulajdonosok ügyességüket mérhették össze. A délután a szakmai programoké volt. Dr. Sándor Gyula, a Nyugat-Magyarországi Egyetem docensének elõadásából kiderült, a görények „eredeti funkciója", a vadászat még most is betanítható.
A görényeket a középkorban nyulak, pockok, menyétek és más üreglakók zsákmányolására használták. Ez a képességük bár már évszázadok óta kihasználatlan, megfelelõ neveléssel és különbözõ ügyességi feladatokkal felszínre hozható.
Szó esett továbbá az úgynevezett patkányfarok-betegség kezelésérõl is. Az állat mellékveséjének túlmûködése által okozott kór hormonális, jellegzetes tünete a farok lekopaszodása. Mint kiderült, a vadászgörény bár egyre elterjedtebb háziállat, a velük kapcsolatos kutatások még gyerekcipõben járnak. Ha a tartók több információval rendelkeznének kedvencükrõl, a kis állatok várható élettartama is nõhetne.